Diari Oficial de la Generalitat Valenciana


Sumari del DOGV 5785, del 16-06-2008 (2008/6377)

Demanda 985/2007. Notificació de la sentència a Cabsa, SA.
----------------------------------------------------------

### Dades del document

Número de DOGV
:   5785

Data del DOGV
:   16-06-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/6377


Data del document
:   07-05-2008

Organisme emissor
:   Jutjat Social Número 3 de Madrid

Tipus de document
:   Edicte

Descriptors 

:   * sistema judicial

Demanda 985/2007. Notificació de la sentència a Cabsa, SA. [2008/6377]  
Matèria: ordinari.  
Demandant/s: Yuriy Mankivskyy.  
Demandat/s: Construcciones Damián López, SL; Clar Rehabilitación, SL; CABSA, SA.  
Cèdula de notificació  
Elena Alonso Berrio-Ategortua, secretària judicial del Jutjat Social número 3 de Madrid, faig saber:  
Que en el procediment demanda 985/2007 d'este Jutjat Social, seguit a instàncies de Yuriy Mankivskyy contra l'empresa Construcciones Damián López, SL; Clar Rehabilitación, SL, i Cabsa, SA, sobre quantitat, s'ha dictat la sentència següent, que té la part dispositiva que s'annexa.  
I perquè valga de notificació en la legal forma a Cabsa, SA, en parador desconegut, expedisc esta cèdula per a inserir-la en el butlletí oficial.  
S'adverteix al destinatari que les comunicacions següents es faran en els estrats d'este Jutjat, llevat les que revisten forma d'interlocutòria o sentència, o es tracte d'emplaçament.  
Madrid, 7 de maig de 2008.- La secretària judicial: Elena Alonso Berrio-Ategortua.  
En nom del rei ha dictat la sentència següent número 183/08.  
Madrid, 5 de maig de 2008  
Mercedes Gómez Ferreras, magistrada jutgessa del Jutjat Social número 3 de Madrid, després d'haver vist estes actuacions sobre quantitat seguides a instàncies de Yuriy Mankivskyy, assistit per la lletrada Concepción Mate Piquer, col·legiada 65113, contra Construcciones Damián López, SL, assistit pel lletrat Tómas Pajares Sampayo, col·legiat 60570; Clar Rehabilitación, SL, assistit pel lletrat Iván Ruiz de Alegría Carrero, col·legiat 63499, Cabsa, SA.  
Antecedents de fet:  
Primer  
En data 5 de novembre de 2007 va entrar en el Deganat d'estos Jutjats la demanda subscrita per la part actora, que por torn de repartiment el 12 de novembre de 2007 va correspondre a este jutjat, en la qual després d'al·legar els fets i els fonaments que va considerar que li convenien segons dret, va demanar que es dictara sentència d'acord amb les peticions contingudes en la pètita de la seua demanda  
Segon  
Que, fixats dia i hora per a la realització dels actes de judici el 5 de maig de 2008, van comparéixer les parts que consten en l'acta. En tràmit d'al·legacions la part actora es va afirmar i es va ratificar en la demanda, i va sol·licitar la condemna de la part demandada, a la qual cosa es va oposar la part demandada en els termes que consten en l'acta; tot seguit es va practicar la prova proposada i admesa. En conclusions les parts van sostenir els seus punts de vista i van sol·licitar d'este Jutjat que es dictara una sentència d'acord amb les seues pretensions.  
Tercer  
En la tramitació d'este procediment s'han observat els terminis i la resta de requisits legals.  
Fets provats:   
Primer  
El demandant senyor Yuriy Mankiuskyy, amb NIE F39931270R ha prestat servicis per a l'empresa demandada Construcciones Damián López, SL, des del 21 de maig de 2007 fins el 4 de setembre de 2007, categoria professional d'oficial de primera i percebent un salari mensual de 1.310.91 euros con inclusió de part proporcional de pagues extres.  
Segon  
La relació laboral va quedar extingida el 4 de setembre de 2007 per la finalització de contracte.  
Tercer  
L'empresa codemandada, Clar, SA, és l'empresa principal de l'obra sítia al Col·legi Santa Maria de Madrid des del 16 d'agost de 2007 fins el 4 de setembre de 2007 i l'empresa Capsa, SA, és l'empresa principal de l'obra sítia al passeig de Fernán Núñez, parc del Retiro, Madrid, del 21 de maig de 2007, fins el 15 d'agost de 2007.  
Quart  
L'activitat econòmica de l'empresa demandada és la construcció i és d'aplicació el conveni col·lectiu del grup de construcció i obres públiques de la Comunitat de Madrid per a l'any 2006 publicat en el Boletín Oficial de la Comunidad de Madrid 100/2006, de 28 d'abril 2006, el dit conveni en l'article 34 que es refereix al salari global disposa que: «Queda prohibit qualsevol pacte per salari global, i s'hauran de pagar totes les meritacions pactades en este conveni en les dates previstes per a cada un d'ells, de manera que, qualsevol prorrateig de les gratificacions extraordinàries (juny i desembre) es considerarà com a salari o jornal ordinari corresponent al període en què indegudament s'haja inclòs en el dit prorrateig.»  
Cinqué  
El treballador reclama a l'empresa codemandada Construcciones Damián López, SL, la quantitat total de 1.940,32 euros en concepte de salaris d'agost de 2007, més la liquidació fins el 4 de setembre de 2007. De la dita quantitat reclama a l'empresa Clar, SA, la quantitat total de 707,24 euros, i a Capsa, SA, 823,37 euros.  
Sisé  
L'empresa pagava als treballadors el salari reportat en un sobre en metàl·lic i els lliurava la nòmina corresponent al dit mes perquè les firmara.  
Seté  
El 4 de setembre de 2007 l'empresa a través de l'administratiu senyor Miguel Ángel va acudir a l'obra per a lliurar a l'actor la liquidació i la mensualitat del mes d'agost; li va donar en metàl·lic la quantitat de 803,26 euros en concepte de quitança i liquidació, i l'actor va firmar el dit document; també li va entregar la suma de 1.076,31 euros corresponent a la mensualitat d'agost, encara que no li va donar la nòmina perquè la firmara perquè s'havia traspaperat, quan li va lliurar les dites quantitats també estava present el treballador senyor Bohdan, qui va manifestar que a l'actor se li va lliurar el salari corresponent a la mensualitat d'agost.  
Huité  
L'actor reconeix en el judici que va percebre la suma de 803,26 euros en concepte de liquidació, i que va firmar el document de saldo i quitança.  
Nové  
3 d'octubre de 2007 va presentar una papereta de conciliació davant l'Smac, sense que hi haguera citat les parts per als dits actes.  
Fonaments de dret:  
Primer  
Segon el que hi ha establit en l'article 97.2 de la Llei de Procediment Laboral, els fets declarats provats en la sentència s'han obtingut de la valoració conjunta de la prova, d'acord amb els principis de la sana i imparcial crítica i valorant en especial la documental aportada per les parts, interrogatori judicial i testifical.  
Segon  
L'objecte d'este plet se centra a determinar si el treballador té dret a la quantitat que reclama en concepte de liquidació i salaris corresponent a la mensualitat d'agost de 2007.  
Com a qüestió prèvia cal manifestar que, atés que l'actor va reconéixer en l'acte de judici que havia percebut la quantitat de 803,26 euros en concepte de liquidació, superior a la reclamada pel dit concepte pertoca desestimar la dita prentensió, ja que l'empresa ha aprovat la liquidació.  
Per tant, l'única qüestió plantejada versa sobre la mensualitat del mes d'agost de 2007 i de la testifical practicada ha quedat acreditat que l'empresa, si bé no va lliurar a l'actor la nòmina corresponent al dit mes perquè se'ls havia traspaperat, tanmateix el dia 4 de setembre de 2007, juntament amb la liquidació també li va lliurar en metàl·lic la quantitat neta de 1.076,31 euros, corresponents a la mensualitat d'agost, corresponent a un total produït de 1.183,53 euros; tanmateix segons conveni col·lectiu d'aplicació degué tenir en compte un total reportat de 1.189,03 euros pels conceptes que s'especifiquen en l'ordinal tercer de la demanda, per tant, pertoca estimar en part la demanda i condemnar l'empresa demandada Construcciones Damián López, SL, a pagar la dita diferència corresponent a la mensualitat d'agost i que puja a la suma de 5,5 euros i les empreses principals codemandades Clar, SA, i Cabsa, SA, han de respondre solidàriament en virtut del que estableix en l'article 42.2 de l'ET però, només en el 50% de la dita quantitat.  
Tercer  
L'article 29.3 de l'ET estableix que l'interés per mora en el pagament del salari serà el 10% del que es deu, i cal que la realitat i la quantia dels salaris deixats de percebre, conste de manera específica i incontrovertida, es tracte de quantia exigible, vençuda i líquida, sense que la seua fixació depenga d'un litigi, i com el concepte retributiu ha estat objecte de discussió, no pertoca l'interés per mora reclamat, per la qual cosa pertoca desestimar esta pretensió.  
Dispositiva  
Pertoca estimar en part la demanda plantejada per Yuriy Mankiuskyy contra Construcciones Damián López, SL; Clar, SA, i Cabsa, SA, en reclamació de quantitat i condemnar les empreses principals codemandades Clar, SA, i Cabsa, SA, han de respondre solidàriament en virtut del que estableix l'article 42.2 de l'ET, però cada una sols en el 50% de la dita quantitat. Amb absolució de l'FGS sense perjudici de les seues responsabilitats legals.  
Notifiqueu esta sentència a les parts i advertiu que contra esta podran interposar un recurs de suplicació davant de la Sala Social del Tribunal Superior de Justícia de Madrid. Haurà d'anunciar el seu propòsit davant este Jutjat en el termini de cinc dies hàbils següents a la notificació d'esta dispositiva, el recurrent, si és empresari, haurà d'aportar el resguard acreditatiu d'haver dipositat en el Banesto siti al carrer d'Orense, número 19, de Madrid, entitat 0030, oficina 1143 i número de compte corrent 9566.4487.58.5147.69 l'import del principal i 150,25 euros.  
Esta és la meua sentència, que pronuncie, mane i firme.  
Publicació. La sentència anterior l'ha llegida i publicada l'il·lustríssim senyor magistrat jutge social que la subscriu en el dia de hui. En done fe.